text: offentlige sikkerhed, beskyttelse af menneskers, dyrs eller planters sundhed og liv, beskyttelse af naturressourcer, beskyttelse af nationale skatte af kunstnerisk, historisk eller arkæologisk værdi, beskyttelse af intellektuel, industriel og kommerciel ejendomsret eller regler vedrørende guld og sølv. Sådanne forbud eller restriktioner må dog ikke udgøre et middel til vilkårlig forskelsbehandling eller en skjult begrænsning af samhandelen mellem parterne.Artikel 16Dette afsnit gælder ikke for handel med tekstilvarer henhørende under kapitel 50-63 i den kombinerede nomenklatur. Handelen med disse varer er omfattet af en særskilt aftale, der blev paraferet den 15. oktober 1993, og som har været anvendt midlertidigt siden den 1. januar 1994.Artikel 171. Handelen med varer henhørende under traktaten om oprettelse af Det Europæiske Kul- og Stålfællesskab omfattes af bestemmelserne i dette afsnit, dog ikke artikel 11.2. Der nedsættes en kontaktgruppe vedrørende kul- og stålspørgsmål, sammensat af repræsentanter for på den ene side Fællesskabet og på den anden side Den Kirgisiske Republik.Kontaktgruppen udveksler regelmæssigt information om alle kul- og stålspørgsmål af interesse for parterne.Artikel 18Handelen med nukleare materialer omfattes af bestemmelserne i en særlig aftale, der indgås mellem Det Europæiske Atomenergifællesskab og Den Kirgisiske Republik.AFSNIT IVBESTEMMELSER VEDRØRENDE ERHVERVSLIV OG INVESTERINGERKAPITEL IARBEJDSKRAFTENS VILKÅRArtikel 191. Under hensyntagen til de i de enkelte medlemsstater gældende love, betingelser og procedurer bestræber Fællesskabet og medlemsstaterne sig på at sikre, at kirgisiske statsborgere, der er lovligt beskæftiget på en medlemsstats område, ikke på grund af deres nationalitet forskelsbehandles i forhold til medlemsstatens egne statsborgere, for så vidt angår arbejdsvilkår, aflønning eller afskedigelse.2. Under hensyntagen til de i Den Kirgisiske Republik gældende love, betingelser og procedurer bestræber Den Kirgisiske Republik sig på at sikre, at statsborgere fra en medlemsstat, der er lovligt beskæftiget på Den Kirgisiske Republiks område, ikke på grund af deres nationalitet forskelsbehandles i forhold til dens egne statsborgere, for så vidt angår arbejdsvilkår, aflønning eller afskedigelse.Artikel 20Samarbejdsrådet undersøger, hvilken fælles indsats der kan ydes for at hindre ulovlig indvandring under hensyntagen til princippet om og praksis for fornyet indrejse.Artikel 21Samarbejdsrådet undersøger, hvorledes arbejdsvilkårene for erhvervsfolk kan forbedres i overensstemmelse med parternes internationale forpligtelser, herunder forpligtelserne i henhold til dokumentet fra CSCE-Bonn-konferencen.Artikel 22Samarbejdsrådet fremsætter henstillinger om gennemførelsen af artikel 19, 20 og 21.KAPITEL IIBETINGELSER VEDRØRENDE ETABLERING OG DRIFT AF VIRKSOMHEDERArtikel 231. Fællesskabet og dets medlemsstater indrømmer i overensstemmelse med deres lovgivning og administrative bestemmelser, for så vidt angår etablering af kirgisiske virksomheder, som defineret i artikel 25, ved oprettelse af datterselskaber og filialer, en behandling, der ikke er mindre gunstig end den, de indrømmer noget tredjeland, og, for så vidt angår drift af datterselskaber og filialer af kirgisiske virksomheder etableret på deres område, en behandling, der ikke er mindre gunstig end den, de indrømmer noget tredjelands virksomheder eller filialer af sådanne.2. Uden at det berører bestemmelserne i artikel 35 og 84, indrømmer Den Kirgisiske Republik i overensstemmelse med sin lovgivning og sine administrative bestemmelser fællesskabsvirksomheder og deres filialer, for så vidt angår deres etablering og drift, som defineret i artikel 25, på dens område, en behandling, der ikke er mindre gunstig end den, den indrømmer


text: sine egne virksomheder og deres filialer, eller, hvis den er gunstigere, den, den indrømmer noget tredjelands virksomheder og deres filialer.Artikel 24Bestemmelserne i artikel 23 gælder ikke for lufttransport, indre vandvejstransport og søtransport.Artikel 25I denne aftale forstås ved:a) henholdsvis en "fællesskabsvirksomhed" eller en "kirgisisk virksomhed": en virksomhed, der er oprettet i overensstemmelse med henholdsvis en medlemsstats eller Den Kirgisiske Republiks lovgivning, og hvis vedtægtsmæssige hjemsted, hovedkontor eller hovedforretningssted er beliggende på henholdsvis Fællesskabets eller Den Kirgisiske Republiks område. Når en virksomhed, der er oprettet i overensstemmelse med henholdsvis en medlemsstats eller Den Kirgisiske Republiks lovgivning, alene har sit vedtægtsmæssige hjemsted på henholdsvis Fællesskabets eller Den Kirgisiske Republiks område, betragtes den som henholdsvis en fællesskabsvirksomhed eller en kirgisisk virksomhed, såfremt dens drift har en reel og vedvarende forbindelse med økonomien i henholdsvis en af medlemsstaterne eller Den Kirgisiske Republik.b) "datterselskab" af en virksomhed: en virksomhed, som faktisk kontrolleres af denne virksomhedc) "filial" af en virksomhed: et forretningssted, der ikke har status som juridisk person, men som giver indtryk af varighed, såsom en afdeling af et moderorgan, har en ledelse og er materielt rustet til at indgå forretninger med tredjemand, således at sidstnævnte skønt med kendskab til, at der om nødvendigt vil være en juridisk forbindelse med moderorganet, der har sit hovedkontor i udlandet, ikke behøver at forhandle direkte med moderorganet, men kan afslutte forretninger på det forretningssted, der udgør afdelingend) "etablering": de i litra a) omhandlede fællesskabsvirksomheders og kirgisiske virksomheders ret til at indlede erhvervsvirksomhed ved oprettelse og ledelse af datterselskaber og filialer i henholdsvis Den Kirgisiske Republik eller Fællesskabete) "drift": udøvelse af erhvervsvirksomhedf) "erhvervsvirksomhed": virksomhed inden for industri, handel og liberale erhverv.For så vidt angår international søtransport, herunder intermodale transportforløb, der indbefatter en sørejse, finder bestemmelserne i dette kapitel og kapitel III også anvendelse på statsborgere fra medlemsstaterne eller Den Kirgisiske Republik, der er etableret uden for henholdsvis Fællesskabet eller Den Kirgisiske Republik, og rederier, der er etableret uden for Fællesskabet eller Den Kirgisiske Republik, og som kontrolleres af statsborgere i henholdsvis en medlemsstat eller Den Kirgisiske Republik, såfremt deres skibe er registreret i henholdsvis den pågældende medlemsstat eller Den Kirgisiske Republik i overensstemmelse med deres respektive lovgivninger.Artikel 261. Intet i denne aftale skal hindre en part i at træffe foranstaltninger af forsigtighedsgrunde, herunder foranstaltninger til beskyttelse af investorer, indlånere, forsikringstagere eller personer, over for hvem en finansiel servicevirksomhed har en tillidsforpligtelse, eller til sikring af det finansielle systems integritet og stabilitet. Sådanne foranstaltninger, der ikke måtte være i overensstemmelse med aftalens bestemmelser, må ikke bruges til omgåelse af en parts forpligtelser i henhold til aftalen.2. Intet i denne aftale skal fortolkes således, at en part tvinges til at videregive oplysninger om enkeltkunders forhold og regnskaber eller fortrolige eller retsbeskyttede oplysninger, som er i offentlige organers besiddelse.Artikel 27Bestemmelserne i denne aftale skal ikke være til hinder for, at hver part træffer de forholdsregler, der måtte være nødvendige for at forebygge, at dens foranstaltninger vedrørende tredjelandes adgang til dens marked omgås ved hjælp af denne aftales bestemmelser.Artikel 281. Uanset bestemmelserne i dette

type: contracts

jurisdiction: EU


text: afsnits kapitel I har en fællesskabsvirksomhed eller en kirgisisk virksomhed, der er etableret på henholdsvis Den Kirgisiske Republiks eller Fællesskabets område, ret til i overensstemmelse med etableringsværtslandets gældende lovgivning på henholdsvis Den Kirgisiske Republiks og Fællesskabets område at beskæftige eller i et datterselskab eller en filial at lade beskæftige ansatte, der er statsborgere i henholdvis Fællesskabets medlemsstater og Den Kirgisiske Republik, forudsat at sådanne ansatte er nøglepersonale som defineret i stk. 2, og at de udelukkende beskæftiges af virksomheder eller filialer. Disse ansattes opholds- og arbejdstilladelser kan kun gælde for det tidsrum, denne beskæftigelse varer.2. Som nøglepersonale i ovennævnte virksomheder, i det følgende benævnt "organisationer", anses "virksomhedsinternt udstationerede", som defineret i denne artikels litra c), inden for nedennævnte kategorier, forudsat at organisationen er en juridisk person, og at de pågældende har været beskæftiget i den eller været partnere i den (på anden måde end som majoritetsaktionærer) i mindst det år, der går umiddelbart forud for en sådan udstationering:a) personer i en overordnet stilling i en organisation, som primært forestår ledelsen af foretagendet, og som i generel tilsyns- og ledelsesmæssig henseende først og fremmest sorterer under virksomhedens bestyrelse eller aktionærer eller tilsvarende, herunder personer:- der leder foretagendet eller en afdeling eller underafdeling af det- der fører tilsyn og kontrol med andre tilsyns-, fag- eller ledelsesmedarbejderes arbejde- der personligt har beføjelser til at ansætte og afskedige eller anbefale ansættelse, afskedigelse eller andre personaledispositionerb) personer, der arbejder i en organisation, og som besidder en ekspertviden af afgørende betydning for foretagendets service, forskningsudstyr, teknikker eller ledelse. I bedømmelsen af en sådan viden kan der ud over den for foretagendet specifikke viden indgå et højt kvalifikationsniveau med hensyn til en type arbejde eller aktivitet, der kræver specifik teknisk viden, herunder medlemsskab af en anerkendt faggruppec) ved en "virksomhedsinternt udstationeret" forstås en fysisk person, der arbejder i en organisation på en parts område, og som i forbindelse med udøvelse af erhvervsvirksomhed midlertidigt overflyttes til den anden parts område; den pågældende organisation skal have sit hovedforretningssted på en parts område, og overflytningen skal ske til et under denne organisation hørende foretagende (filial, datterselskab), der reelt udøver tilsvarende erhvervsvirksomhed på den anden parts område.Artikel 29Parterne erkender betydningen af, at de indrømmer hinanden national behandling med hensyn til etablering og drift af virksomheder på deres område, og er enige om at overveje muligheden af at arbejde henimod dette på et gensidigt tilfredsstillende grundlag og i lyset af de anbefalinger, samarbejdsrådet måtte fremsætte.Artikel 301. Parterne bestræber sig så vidt muligt på ikke at træffe foranstaltninger eller dispositioner, der gør etablerings- og driftsvilkårene for den anden parts virksomheder mere restriktive, end de var på dagen før datoen for undertegnelsen af aftalen.2. Denne artikels bestemmelser berører ikke bestemmelserne i artikel 38, og for de i artikel 38 omhandlede situationer gælder udelukkende de i artikel 38 fastsatte bestemmelser.3. I partnerskabets og samarbejdets ånd og i lyset af bestemmelserne i artikel 44 underretter Den Kirgisiske Republiks regering Fællesskabet om sine hensigter om fremlæggelse af ny lovgivning eller fastsættelse af nye administrative bestemmelser, der kan


text: gøre etablerings- og driftsvilkårene for fællesskabsvirksomheders datterselskaber og filialer i Den Kirgisiske Republik mere restriktive, end de var på dagen før datoen for undertegnelsen af aftalen. Fællesskabet kan anmode Den Kirgisiske Republik om at fremsende udkastene til sådan lovgivning eller sådanne administrative bestemmelser og deltage i konsultationer om disse udkast.4. Såfremt ny lovgivning eller nye administrative bestemmelser i Den Kirgisiske Republik medfører, at driftsvilkårene for datterselskaber og filialer af fællesskabsvirksomheder etableret i Den Kirgisiske Republik bliver mere restriktive, end de var på dagen for undertegnelsen af aftalen, skal den pågældende lovgivning eller de pågældende administrative bestemmelser i en periode på tre år efter deres ikrafttrædelsestidspunkt ikke finde anvendelse på de datterselskaber og filialer, der allerede var etableret i Den Kirgisiske Republik på dette tidspunkt.KAPITEL IIIGRÆNSEOVERSKRIDENDE UDVEKSLING AF TJENESTEYDELSER MELLEM FÆLLESSKABET OG DEN KIRGISISKE REPUBLIKArtikel 311. Parterne forpligter sig til efter dette kapitels bestemmelser at tage de nødvendige skridt til gradvis at muliggøre levering af tjenesteydelser fra fællesskabsvirksomheder eller kirgisiske virksomheder, der er etableret hos en anden part end den, hvor modtageren af den pågældende tjenesteydelse er bosat, under hensyntagen til udviklingen i parternes servicesektor.2. Samarbejdsrådet fremsætter henstillinger om gennemførelsen af stk. 1.Artikel 32Parterne samarbejder om at udvikle en markedsorienteret servicesektor i Den Kirgisiske Republik.Artikel 331. Parterne forpligter sig til for den internationale søtransports vedkommende på effektiv vis at anvende princippet om uhindret adgang til markedet og trafikken på et kommercielt grundlag.a) Ovenstående bestemmelse berører ikke rettigheder og forpligtelser i henhold til De Forenede Nationers konvention om en adfærdskodeks for linjekonferencer som gældende for den ene eller den anden af de kontraherende parter i denne aftale. Ikke-konferencelinjer kan frit operere i konkurrence med en konference, blot de overholder princippet om redelig konkurrence på et kommercielt grundlag.b) Parterne bekræfter, at de tilslutter sig princippet om fri konkurrence som et væsentligt træk med markedet for tørt og flydende massegods.2. På grundlag af principperne i stk. 1:a) anvender parterne fra denne aftales ikrafttræden ingen lastfordelingsbestemmelser i bilaterale aftaler mellem nogen af Fællesskabets medlemsstater og det tidligere Sovjetunionenb) indfører parterne ikke lastfordelingsklausuler i fremtidige bilaterale aftaler med tredjelande undtagen under de ekstraordinære omstændigheder, hvor linjerederier fra en af parterne i denne aftale ellers ikke ville have reel mulighed for at deltage i trafikken til og fra det pågældende tredjelandc) forbyder parterne lastfordelingsarrangementer i fremtidige bilaterale aftaler om tør og våd bulkfragtd) afskaffer parterne ved denne aftales ikrafttræden alle ensidige foranstaltninger og administrative, tekniske og andre hindringer, der kan have begrænsende eller diskriminerende virkninger for den frie udveksling af tjenesteydelser inden for international søtransport.Artikel 34Med henblik på at sikre en samordnet transportudvikling mellem parterne, tilpasset deres handelsmæssige behov, kan parterne efter denne aftales ikrafttræden som hensigtsmæssigt forhandle særlige aftaler om betingelserne for gensidig markedsadgang og udveksling af tjenesteydelser inden for vej-, jernbane- og indre vandvejstransport og eventuelt lufttransport.KAPITEL IVALMINDELIGE BESTEMMELSERArtikel 351. Dette afsnits bestemmelser anvendes med forbehold af begrænsninger, der er begrundet i hensynet til den offentlige orden, den offentlige sikkerhed eller folkesundheden.2. De finder ikke anvendelse på aktiviteter, der på den ene eller den anden


text: parts område er forbundet, selv lejlighedsvis, med udøvelse af officiel myndighed.Artikel 36For så vidt angår dette afsnit, skal intet i aftalen hindre parterne i at anvende deres lovgivning og administrative bestemmelser vedrørende fysiske personers indrejse og ophold, arbejde, arbejdsvilkår og etablering samt udveksling af tjenesteydelser, forudsat at det ikke sker på en sådan måde, at en part derved helt eller delvis berøves de fordele, der tilkommer den i medfør af en given bestemmelse i aftalen. Denne bestemmelse berører ikke anvendelsen af artikel 35.Artikel 37Virksomheder, der kontrolleres og alene ejes af kirgisiske virksomheder og fællesskabsvirksomheder i fællesskab, omfattes også af bestemmelserne i kapitel II, III og IV.Artikel 38Den behandling, den ene af aftalens parter indrømmer den anden, kan fra dagen en måned forud for datoen for ikrafttrædelsen af de relevante forpligtelser i den almindelige overenskomst om handel med tjenesteydelser (GATS), for så vidt angår sektorer eller foranstaltninger omfattet af GATS, i intet tilfælde være gunstigere end den, den pågældende første part indrømmer efter GATS-bestemmelserne, hvilket gælder hver enkelt servicesektor, undersektor og tjenesteydelsesform.Artikel 39For så vidt angår kapitel II, III og IV tages der ikke hensyn til en behandling, som Fællesskabet, dets medlemsstater eller Den Kirgisiske Republik indrømmer på grundlag af forpligtelser indgået ved økonomiske integrationsaftaler i overensstemmelse med principperne i artikel V i GATS.Artikel 401. Den mestbegunstigelsesbehandling, der indrømmes efter bestemmelserne i dette afsnit, finder ikke anvendelse på skattefordele, som parterne nu eller i fremtiden indrømmer på grundlag af dobbeltbeskatningsaftaler eller andre skatteordninger.2. Intet i dette afsnit skal fortolkes således, at parterne hindres i at træffe eller håndhæve foranstaltninger, der har til formål at forebygge skatteundgåelse eller -unddragelse efter skattebestemmelser i dobbeltbeskatningsaftalen og andre skatteordninger eller den indenlandske skattelovgivning.3. Intet i dette afsnit skal fortolkes således, at medlemsstaterne eller Den Kirgisiske Republik hindres i ved anvendelsen af de relevante bestemmelser i deres skattelovgivning at sondre mellem skattepligtige, der ikke befinder sig i samme situation, specielt hvad angår deres bopæl.Artikel 41Uden at det berører artikel 28, skal ingen bestemmelser i kapitel II, III og IV fortolkes som givende:- statsborgere i henholdsvis medlemsstaterne eller Den Kirgisiske Republik ret til at indrejse eller opholde sig på henholdsvis Den Kirgisiske Republiks eller Fællesskabets område i nogen som helst egenskab, og især som aktionær eller anpartshaver i en virksomhed eller leder eller ansat i en sådan eller leverandør eller modtager af tjenesteydelser- kirgisiske virksomheders datterselskaber eller filialer i Fællesskabet ret til på Fælleskabets område at beskæftige eller lade beskæftige kirgisiske statsborgere- fællesskabsvirksomheders datterselskaber eller filialer i Den Kirgisiske Republik ret til på Den Kirgisiske Republiks område at beskæftige eller lade beskæftige statsborgere fra medlemsstaterne- kirgisiske virksomheder eller kirgisiske virksomheders datterselskaber eller filialer i Fællesskabet ret til at stille kirgisiske personer til rådighed til at handle på vegne og under tilsyn af andre personer på grundlag af midlertidige ansættelseskontrakter- fællesskabsvirksomheder eller fællesskabsvirksomheders dattterselskab eller filialer i Den Kirgisiske Republik ret til at stille arbejdstagere, der er statsborgere i medlemsstaterne, til rådighed på grundlag af midlertidige ansættelseskontrakter.KAPITEL VLØBENDE BETALINGER OG KAPITALArtikel 421. Parterne forpligter sig til i frit


text: konvertibel valuta at tillade betalinger på betalingsbalancens løbende poster mellem personer bosat i Fællesskabet og Den Kirgisiske Republik i forbindelse med udveksling af varer og tjenesteydelser eller personbevægelser foretaget i overensstemmelse med denne aftales bestemmelser.2. Hvad angår transaktioner på betalingsbalancens kapitalposter, sikres der fra aftalens ikrafttræden frie kapitalbevægelser i forbindelse med direkte investeringer i virksomheder oprettet i overensstemmelse med værtslandets lovgivning og investeringer i overensstemmelse med bestemmelserne i kapitel II samt afvikling eller hjemtagelse af disse investeringer og ethvert afkast deraf.3. Uden at det berører stk. 2 eller 5, indføres der fra denne aftales ikrafttræden ingen nye valutarestriktioner for kapitalbevægelser og dermed forbundne løbende betalinger mellem personer bosat i Fællesskabet og Den Kirgisiske Republik, og de bestående ordninger kan heller ikke gøres mere restriktive.4. Parterne konsulterer hinanden med henblik på at lette andre former for kapitalbevægelser end de i stk. 2 nævnte mellem Fællesskabet og Den Kirgisiske Republik for at fremme denne aftales mål.5. Under henvisning til bestemmelserne i denne artikel kan Den Kirgisiske Republik, indtil den kirgisiske valuta bliver fuldt konvertibel i den betydning, der fremgår af artikel VIII i Den Internationale Valutafonds aftaleartikler (Articles of Agreement), i særlige tilfælde anvende valutarestriktioner i forbindelse med ydelse eller optagelse af kort- og mellemfristede finansielle kreditter, for så vidt som sådanne restriktioner pålægges Den Kirgisiske Republik som betingelse for ydelse af sådanne kreditter og er tilladt efter Den Kirgisiske Republiks status under IMF. Den Kirgisiske Republik anvender disse restriktioner uden forskelsbehandling. De anvendes således, at de bringer færrest mulige forstyrrelser i denne aftale. Den Kirgisiske Republik underretter straks samarbejdsrådet om indførelsen af sådanne foranstaltninger og eventuelle ændringer deri.6. Uden at det berører stk. 1 og 2, kan henholdsvis Fællesskabet og Den Kirgisiske Republik under særlige omstændigheder, når kapitalbevægelser mellem Fællesskabet og Den Kirgisiske Republik medfører eller kan medføre alvorlige vanskeligheder for valutakurspolitikken eller den monetære politik i Fællesskabet eller Den Kirgisiske Republik, træffe beskyttelsesforanstaltninger med hensyn til kapitalbevægelser mellem Fællesskabet og Den Kirgisiske Republik i en periode på højst seks måneder, hvis sådanne foranstaltninger er absolut nødvendige.KAPITEL VIBESKYTTELSE AF INTELLEKTUEL, INDUSTRIEL OG KOMMERCIEL EJENDOMSRETArtikel 431. I henhold til bestemmelserne i denne artikel og bilag II forbedrer Den Kirgisiske Republik fortsat beskyttelsen af den intellektuelle, industrielle og kommercielle ejendomsret, således at der senest ved udgangen af det femte år efter aftalens ikrafttræden opnås et beskyttelsesniveau svarende til det, der findes i Fællesskabet, herunder effektive midler til håndhævelse af disse rettigheder. Samarbejdsrådet kan træffe beslutning om forlængelse af ovennævnte periode i betragtning af særlige omstændigheder i Den Kirgisiske Republik.2. Inden udgangen af det femte år efter aftalens ikrafttræden tiltræder Den Kirgisiske Republik de multilaterale konventioner om intellektuel, industriel og kommerciel ejendomsret, der er nævnt i punkt 1 i bilag II, og som medlemsstaterne er parter i eller faktisk anvender efter de relevante bestemmelser i disse konventioner.AFSNIT VLOVGIVNINGSSAMARBEJDEArtikel 441. Parterne erkender, at en tilnærmelse af Den Kirgisiske Republiks bestående og fremtidige lovgivning til Fællesskabets lovgivning er en vigtig forudsætning for en styrkelse af de økonomiske forbindelser mellem Den Kirgisiske Republik og Fællesskabet. Den Kirgisiske


text: Republik bestræber sig på at sikre, at dens lovgivning gradvis bliver forenelig med Fællesskabets.2. Tilnærmelsen af lovgivningen omfatter navnlig følgende områder: toldlovgivning, selskabslovgivning, banklovgivning, selskabsregnskaber og -beskatning, intellektuel ejendomsret, beskyttelse af arbejdstagere på arbejdspladsen, finansielle tjenesteydelser, konkurrenceregler, offentlige indkøb, beskyttelse af menneskers, dyrs og planters sundhed og liv, miljø, forbrugerbeskyttelse, indirekte beskatning, tekniske forskrifter og standarder, det nukleare område og transport.3. Fællesskabet yder Den Kirgisiske Republik faglig bistand til gennemførelsen af disse foranstaltninger, hvilket bl.a. kan omfatte:- udveksling af eksperter- formidling af tidlig information, især om relevant lovgivning- afholdelse af seminarer- uddannelsesaktiviteter- støtte til oversættelse af Fællesskabets lovgivning i de relevante sektorer.4. Parterne er enige om at undersøge, hvorledes deres respektive konkurrencelovgivning kan anvendes på samordnet vis i tilfælde, hvor handelen mellem dem berøres.AFSNIT VIØKONOMISK SAMARBEJDEArtikel 451. Fællesskabet og Den Kirgisiske Republik etablerer et økonomisk samarbejde med et sigte at bidrage til den økonomiske reform- og genopretningsproces og en bæredygtig udvikling i Den Kirgisiske Republik. Ved dette samarbejde styrkes de eksisterende økonomiske forbindelser til gavn for begge parter.2. I udformningen af politikker og andre foranstaltninger til fremme af økonomiske og sociale reformer og omstrukturering af det økonomiske system i Den Kirgisiske Republik tages der hensyn til bæredygtighed og en harmonisk social udvikling; der tages ligeledes fuldt ud hensyn til miljøet.3. I det øjemed koncentreres samarbejdet specielt om økonomisk og social udvikling, udvikling af menneskelige ressourcer, støtte til virksomheder (herunder privatisering, investeringer og udvikling af finansielle tjenesteydelser), landbrug og fødevarer, energi og civil nuklear sikkerhed, transport, turisme, miljøbeskyttelse og regionalt samarbejde.4. Der lægges særlig vægt på foranstaltninger, der kan fremme samarbejdet mellem de uafhængige stater og således befordre en harmonisk udvikling i regionen.5. Det økonomiske samarbejde og andre former for samarbejde i henhold til denne aftale kan om fornødent støttes ved faglig bistand fra Fællesskabet under hensyntagen til Fællesskabets gældende rådsforordning om faglig bistand til de uafhængige stater, prioriteterne i det vejledende program for Fællesskabets faglige bistand til Den Kirgisiske Republik og de fastlagte koordinerings- og gennemførelsesprocedurer.Artikel 46Industrielt samarbejde1. Samarbejdet tager især sigte på at fremme følgende:- udvikling af forretningsforbindelser mellem økonomiske beslutningstagere fra de to parter- Fællesskabets deltagelse i Den Kirgisiske Republiks indsats for omstrukturering af industrien- ledelsesforbedringer- udvikling af bedre handelsregler og -praksis- miljøbeskyttelse.2. Denne artikels bestemmelser berører ikke håndhævelsen af Fællesskabets konkurrenceregler for virksomhederne.Artikel 47Fremme og beskyttelse af investeringer1. Under hensyntagen til Fællesskabets og medlemsstaternes respektive beføjelser og kompetence tager samarbejdet sigte på at skabe et gunstigt klima for såvel inden- som udenlandske private investeringer især i kraft af bedre vilkår for beskyttelse af investeringer, overførsel af kapital og udveksling af information om investeringsmuligheder.2. I dette samarbejde stiles der især mod:- at medlemsstaterne og Den Kirgisiske Republik eventuelt indgår aftaler om fremme og beskyttelse af investeringer- at medlemsstaterne og Den Kirgisiske Republik eventuelt indgår dobbeltbeskatningsaftaler- at der skabes gunstige betingelser for tiltrækning af udenlandske investeringer til den kirgisiske økonomi- at der skabes de fornødne, stabile lovgivningsrammer og betingelser for erhvervslivet, og at der udveksles information om lovgivning, administrative bestemmelser og administrativ praksis på investeringsområdet- at der udveksles information


text: om investeringsmuligheder, bl.a. ved afholdelse af messer, udstillinger, handelsuger og andre arrangementer.Artikel 48Offentlige indkøbParterne samarbejder om at skabe forudsætninger for, at kontrakter om varer og tjenesteydelser indgås på åbne og konkurrenceprægede vilkår, især på basis af udbud.Artikel 49Samarbejde vedrørende standarder og overensstemmelsesvurdering1. Samarbejdet mellem parterne tager sigte på at fremme tilpasningen til internationalt vedtagne kriterier, principper og retningslinjer for kvalitet. Der skal træffes foranstaltninger for at lette den gensidige anerkendelse af overensstemmelsesvurderinger og forbedre kirgisiske produkters kvalitet.2. I det øjemed bestræber parterne sig på at samarbejde om faglige bistandsprodukter, der kan:- fremme et hensigtsmæssigt samarbejde med specialiserede organisationer og institutioner på disse områder- fremme anvendelsen af Fællesskabets tekniske forskrifter og europæiske standarder og procedurer for overensstemmelsesvurdering- muliggøre udveksling af erfaringer og teknisk information vedrørende kvalitetsstyring.Artikel 50Minedrift og råstoffer1. Parterne bestræber sig på at øge investeringerne og handelen inden for minedrift og råstoffer.2. Samarbejdet rettes især mod følgende områder:- udveksling af information om udsigterne for minedriftssektoren og non-ferrometalsektoren- etablering af retlige rammer for et samarbejde- handelsspørgsmål- indførelse og implementering af miljølovgivning- uddannelse- sikkerheden i minedriftssektoren.Artikel 51Samarbejde om videnskab og teknologi1. Parterne fremmer samarbejdet inden for civil videnskabelig forskning og teknologisk udvikling på basis af gensidige fordele og, afhængigt af de disponible ressourcer, fyldestgørende adgang til deres respektive programmer under forudsætning af en tilstrækkelig effektiv beskyttelse af den intellektuelle, industrielle og kommercielle ejendomsret.2. Det videnskabelige og teknologiske samarbejde omfatter:- udveksling af videnskabelig og teknisk information- fælles aktiviteter inden for videnskabelig forskning og teknologisk udvikling- udannelsesaktiviteter og mobilitetsprogrammer for videnskabsmænd, forskere og teknikere beskæftiget med videnskabelig forskning og teknologisk udvikling hos begge parter.Når samarbejdet tager form af uddannelsesaktiviteter, gennemføres det efter bestemmelserne i artikel 52.Parterne kan efter gensidig aftale indlede andre former for samarbejde på det videnskabelige og teknologiske område.Ved iværksættelsen af sådanne samarbejdsaktiviteter lægges der særlig vægt på omplacering af videnskabsmænd, ingeniører, forskere og teknikere, der er eller har været beskæftiget inden for forskning i eller produktion af masseødelæggelsesvåben.3. Samarbejdet i henhold til denne artikel gennemføres på grundlag af særlige aftaler, der forhandles og indgås i overensstemmelse med de af hver af parterne fastsatte procedurer, og som bl.a. indeholder hensigtsmæssige bestemmelser om intellektuel, industriel og kommerciel ejendomsret.Artikel 52Uddannelse1. Parterne samarbejder om at højne det almindelige uddannelsesniveau og det erhvervsfaglige kvalifikationsniveau i Den Kirgisiske Republik i både den offentlige og den private sektor.2. Samarbejdet rettes specielt mod følgende områder:- modernisering af systemerne for højere uddannelse og træning i Den Kirgisiske Republik, herunder systemet for anerkendelse af højere uddannelsesinstitutioner og eksamensbeviser for højere uddannelser- uddannelse af ledere i den offentlige og den private sektor og embedsmænd på prioriterede områder efter nærmere fastlæggelse- samarbejde mellem uddannelsesinstitutioner og mellem uddannelsesinstitutioner og virksomheder- mobilitet for lærere, akademikere, administratorer, yngre videnskabsfolk og forskere og unge- fremme af undervisningen i europæiske forhold ved egnede institutioner- undervisning i Fællesskabets sprog- uddannelse af konferencetolke- udannelse af journalister- uddannelse af undervisere.3. En parts eventuelle deltagelse i den anden parts relevante uddannelses- og træningsprogrammer kan overvejes i overensstemmelse med deres respektive procedurer, og der fastlægges, så, hvor det er hensigtsmæssigt, institutionelle rammer og


text: planer for samarbejdet med udgangspunkt i Den Kirgisiske Republiks deltagelse i Fællesskabets Tempus-program.Artikel 53Landbrug og agroindustriSamarbejdet på dette område skal tage sigte på videreførelse af landbrugsreformerne, modernisering, privatisering og omstrukturering af landbruget, agroindustrien og servicesektoren i Den Kirgisiske Republik og udvikling af inden- og udenlandske markeder for kirgisiske produkter under hensyntagen til beskyttelsen af miljøet og nødvendigheden af at forbedre fødevareforsyningssikkerheden samt udviklingen af afsætningen, forarbejdningen og distributionen af landbrugsprodukter. Parterne tilstræber også en gradvis tilnærmelse af de kirgisiske normer til Fællesskabets tekniske forskrifter vedrørende industri- og landbrugsfødevarer, herunder normerne på sundheds- og plantesundhedsområdet.Artikel 54Energi1. Samarbejdet finder sted efter markedsøkonomiens og det europæiske energicharters principper og på baggrund af den gradvise integration af energimarkederne i Europa.2. Samarbejdet omfatter bl.a. følgende områder:- energiproduktionens, -forsyningens og -forbrugets miljøvirkninger med det sigte at forebygge eller mindske de miljøskader, der opstår som følge af disse aktiviteter- forbedring af energiforsyningens kvalitet og sikkerhed, herunder spredning på flere leverandører, på en økonomisk og miljømæssigt forsvarlig måde- formulering af energipolitik- forbedring af forvaltningen og reguleringen af energisektoren i tråd med markedsøkonomi- tilvejebringelse af de institutionelle, juridiske, skattemæssige og andre betingelser, der er nødvendige for at fremme handelen og investeringerne på energiområdet- fremme af energibesparelser og energieffektivitet- modernisering af energiinfrastrukturen- energiteknologiske forbedringer inden for forsyning og slutbrug for de forskellige energiformer- ledelsesmæssig og teknisk uddannelse i energisektoren- sikkerhed med hensyn til energiforsyning, energitransport og -transit og energimaterialer.Artikel 55Miljø1. Under hensyntagen til det europæiske energicharter udvikler og styrker parterne deres samarbejde om miljøet og menneskets sundhed.2. Samarbejdet rettes mod bekæmpelse af miljøforringelsen og især:- effektiv overvågning af forureningsniveauer og vurdering af miljøet; informationssystem vedrørende miljøsituationen- bekæmpelse af lokal, regional og grænseoverskridende luft- og vandforurening- økologisk genopretning- bæredygtig, effektiv og miljøvenlig produktion og anvendelse af energi- industrianlægs sikkerhed- klassificering og sikker håndtering af kemiske stoffer- vandkvalitet- nedbringelse, genanvendelse og sikker bortskaffelse af affald, gennemførelse af Basel-konventionen- landbrugets miljøvirkninger, erosion og kemisk forurening- beskyttelse af skove- bevarelse af den biologiske mangfoldighed, fredede områder og bæredygtig udnyttelse og forvaltning af biologiske ressourcer- fysisk planlægning, herunder byggeri og byplanlægning- brug af økonomiske og skattemæssige instrumenter- globale klimaændringer- miljøoplysning og -bevidsthed- faglig bistand vedrørende rehabilitering af radioaktivt forurenede områder og løsning af tilknyttede sundhedsmæssige og sociale problemer- gennemførelse af Espoo-konventionen om vurdering af miljøvirkninger i en grænseoverskridende sammenhæng.3. Samarbejdet finder især sted ved:- planlægning vedrørende katastrofer og andre nødsituationer- udveksling af information og eksperter, herunder inden for overførsel af renere teknologi og sikker og miljømæssigt forsvarlig anvendelse af bioteknologi- fælles forskningsaktiviteter- forbedring af lovgivning i retning af Fællesskabets standarder- samarbejde på regionalt plan, herunder samarbejde inden for rammerne af Det Europæiske Miljøagentur, og på internationalt plan- udvikling af strategier, især vedrørende globale og klimamæssige spørgsmål og også med henblik på fremme af en bæredygtig udvikling- undersøgelser af miljøvirkninger.Artikel 56TransportParterne udvikler og styrker deres samarbejde på transportområdet.Samarbejdet rettes bl.a. mod omstrukturering og modernisering af transportsystemerne og -nettene i Den Kirgisiske Republik og, hvor det er hensigtsmæssigt, udvikling og sikring af transportsystemernes forenelighed i forbindelse med skabelse af et mere globalt transportsystem.Samarbejdet omfatter bl.a.:- forvaltnings- og


text: driftsmæssig modernisering inden for vejtransport, jernbaner, havne og lufthavne- modernisering og udvikling af infrastrukturen for jernbaner, indre vandveje, veje, havne, lufthavne og luftnavigation, herunder modernisering af hovedruter af fælles interesse og transeuropæiske forbindelser inden for disse transportformer- fremme og udvikling af multimodal transport- fremme af fælles forsknings- og udviklingsprogrammer- forberedelse af de lovgivningsmæssige og institutionelle rammer for politikformulering og -gennemførelse, herunder privatisering af transportsektoren.Artikel 57Postvæsen og telekommunikationInden for deres respektive beføjelser og kompetence udvider og styrker parterne samarbejdet på følgende områder:- fastlæggelse af politik og retningslinjer for udvikling af telekommunikationssektoren og postvæsenet- udvikling af principper for en takstpolitik og markedsføring inden for telekommunikations- og postsektoren- overførsel af teknologi og knowhow, herunder vedrørende europæiske tekniske standarder og certificeringssystemer- fremme af udviklingen af projekter vedrørende telekommunikation og postvæsen og tiltrækning af investeringer- højnelse af effektiviteten og kvaliteten inden for telekommunikationsservice og postvæsen, bl.a. ved liberalisering af aktiviteterne i undersektorer- avanceret anvendelse af telekommunikation, navnlig inden for elektroniske pengeoverførsler- forvaltning og "optimering" af telekommunikationsnet- et passende regelgrundlag for ydelse af telekommunikations- og posttjenester og for anvendelse af radiofrekvensspektret- udannelse inden for telekommunikation og postvæsen med henblik på virksomhed på markedsvilkår.Artikel 58Finansielle tjenesteydelserSamarbejdet tager især sigte på at lette Den Kirgisiske Republiks deltagelse i alment accepterede systemer for gensidige betalinger. Den faglige bistand rettes navnlig mod:- udvikling af bankmæssige og finansielle tjenesteydelser, udvikling af et almindeligt marked for kreditmidler og Den Kirgisiske Republiks deltagelse i alment accepterede systemer for gensidige betalinger- udvikling af et finanssystem med tilhørende institutioner i Den Kirgisiske Republik, udveksling af erfaringer og uddannelse af personale- udvikling af forsikringsydelser, der bl.a. kan skabe gunstige rammer for fællesskabsvirksomheders deltagelse i oprettelsen af joint ventures i forsikringssektoren i Den Kirgisiske Republik, og udvikling af eksportkreditforsikring.Dette samarbejde skal specielt bidrage til at fremme udviklingen af forbindelser mellem Den Kirgisiske Republik og medlemsstaterne i den finansielle servicesektor.Artikel 59Hvidvaskning af penge1. Parterne er enige om nødvendigheden af at gøre en indsats for og samarbejde om at forhindre, at deres finansielle systemer benyttes til hvidvaskning af indtægter fra kriminelle aktiviteter i almindelighed og narkotikakriminalitet i særdeleshed.2. Samarbejdet på dette område omfatter administrativ og faglig bistand med henblik på at fastlægge egnede standarder til at modvirke hvidvaskning af penge svarende til dem, der er vedtaget i Fællesskabet og internationale fora på dette område, herunder Financial Action Task Force (FATF).Artikel 60Regionaludvikling1. Parterne styrker samarbejdet om regionaludvikling og fysisk planlægning.2. I det øjemed fremmer de nationale, regionale og lokale myndigheder udveksling af information om regionalpolitik og fysisk planlægningspolitik og om metoder til formulering af regionalpolitik med særlig vægt på udvikling af ugunstigt stillede områder.De befordrer også direkte kontakter mellem de respektive regioner og offentlige institutioner, der er ansvarlige for planlægningen af regionaludviklingen, med henblik på bl.a. udveksling af information om metoder og midler til fremme af regionaludviklingen.Artikel 61Samarbejde på det sociale område1. Med hensyn til sundhed og sikkerhed udvikler parterne et indbyrdes samarbejde med et formål at højne beskyttelsen af arbejdstagernes sundhed og sikkerhed.Samarbejdet omfatter navnlig:- uddannelse i sundheds- og sikkerhedsspørgsmål med særligt henblik på højrisiko-aktivitetssektorer- udvikling og fremme af


text: forebyggende foranstaltninger til bekæmpelse af erhvervssygdomme og andre arbejdsrelaterede lidelser- forebyggelse af større ulykkesrisici og håndtering af giftige kemikalier- forskning med henblik på udbygning af videnbasen vedrørende arbejdsmiljø og arbejdstagernes sundhed og sikkerhed.2. Hvad beskæftigelse angår, omfatter samarbejdet navnlig faglig bistand med henblik på:- optimering af arbejdsmarkedet- modernisering af arbejdsformidlings- og erhvervsvejledningstjenester- planlægning og styring af omstruktureringsprogrammer- fremme af beskæftigelsesskabelsen på lokalt plan- udveksling af information om programmer for fleksibel beskæftigelse, herunder programmer, der fremmer selvstændig virksomhed og iværksætterånden.3. Parterne lægger særlig vægt på samarbejde inden for social beskyttelse, herunder bl.a. samarbejde om planlægning og gennemførelse af reformer af den sociale beskyttelse i Den Kirgisiske Republik.Disse reformer skal tage sigte på, at der i Den Kirgisiske Republik udvikles beskyttelsesmetoder, som hører naturligt sammen med en markedsøkonomi, og omfatte social beskyttelse i alle henseender.Artikel 62TurismeParterne øger og udvikler deres indbyrdes samarbejde, som omfatter:- lettelse af turismen- forøgelse af informationsstrømmen- overførsel af knowhow- undersøgelse af mulighederne for fælles aktiviteter- samarbejde mellem officielle turistorganisationer- uddannelse rettet mod udvikling af turismen.Artikel 63Små og mellemstore virksomheder1. Parterne bestræber sig på at udvikle og styrke små og mellemstore virksomheder, herunder disse virksomheders sammenslutninger, og samarbejdet mellem små og mellemstore virksomheder i Fællesskabet og Den Kirgisiske Republik.2. Samarbejdet omfatter faglig bistand, især på følgende områder:- udvikling af lovgivningsrammer for små og mellemstore virksomheder- udvikling af en hensigtsmæssig infrastruktur (et organ til støtte for små og mellemstore virksomheder, kommunikation, bistand til oprettelse af en fond for små og mellemstore virksomheder)- udvikling af teknologiparker.Artikel 64Information og kommunikationParterne støtter udviklingen af moderne informationsformidlingsmetoder, herunder medierne, og stimulerer en effektiv gensidig udveksling af information. De prioriterer programmer, der sigter på at give den brede offentlighed en grundlæggende information om Fællesskabet og Den Kirgisiske Republik, herunder om muligt adgang til databaser under behørig hensyntagen til de intelleketuele ejendomsrettigheder.Artikel 65ForbrugerbeskyttelseParterne indleder et nært samarbejde for at skabe overensstemmelse mellem deres forbrugerbeskyttelsessystemer. Dette samarbejde kan omfatte udveksling af information om lovgivningsarbejde og institutionelle reformer, etablering af permanente systemer for gensidig underretning om farlige produkter, forbedring af forbrugeroplysningen specielt vedrørende de tilbudte produkters og tjenesteydelsers pris og beskaffenhed, fremme af udvekslinger mellem forbrugerrepræsentanter og forøgelse af overensstemmelsen mellem forbrugerbeskyttelsespolitikker samt organisering af seminarer og udannelsesophold.Artikel 66Told1. Formålet med samarbejdet er at sikre overholdelse af alle bestemmelser, der planlægges vedtaget i forbindelse med handel og redelig handelspraksis, og at opnå en tilnærmelse af Den Kirgisiske Republiks toldsystem til Fællesskabets.2. Samarbejdet omfatter især følgende:- udveksling af information- forbedring af arbejdsmetoder- indførelse af den kombinerede nomenklatur og det administrative enhedsdokument- sammenkobling af Fællesskabets og Den Kirgisiske Republiks forsendelsesordninger- forenkling af kontrol og formaliteter i forbindelse med godstransport- bistand til indførelse af moderne toldinformationssystemer- afholdelse af seminarer og tilrettelæggelse af uddannelsesophold.Der ydes om nødvendigt faglig bistand.3. Uden at det berører det yderligere samarbejde omhandlet i denne aftale, særlig artikel 69, ydes den gensidige bistand mellem parternes administrative myndigheder i toldspørgsmål efter bestemmelserne i den protokol, der er knyttet til aftalen.Artikel 67Statistisk samarbejdeSamarbejdet på dette område tager sigte på udvikling af et effektivt statistisk system, der kan give pålidelige statistikker


text: til støtte for og overvågning af den økonomiske reformproces og som bidrag til udvikling af privat foretagsomhed i Den Kirgisiske Republik.Parterne samarbejder især på følgende områder:- det kirgisiske statistiske systems tilpasning til internationale metoder, standarder og klassifikationer- udveksling af statistiske oplysninger- tilvejebringelse af de fornødne statistiske makro- og mikroøkonomiske oplysninger til gennemførelse og forvaltning af økonomiske reformer.I det øjemed stiller Fællesskabet faglig bistand til rådighed for Den Kirgisiske Republik.Artikel 68ØkonomiParterne letter den økonomiske reformproces og samordningen af den økonomiske politik ved at samarbejde om en bedre forståelse af de grundlæggende elementer i deres respektive økonomier og om formulering og gennemførelse af økonomisk politik i en markedsøkonomi. I det øjemed udveksler parterne oplysninger om makroøkonomiske resultater og udsigter.Fællesskabet yder faglig bistand for at:- bistå Den Kirgisiske Republik i den økonomiske reformproces og i den henseende stille sagkyndig rådgivning og teknisk støtte til rådighed- fremme samarbejdet mellem økonomer og derved fremskynde overførslen af knowhow til formulering af økonomisk politik og sikre en vid udbredelse af resultaterne af den relevante forskning.Artikel 69NarkotikaInden for rammerne af deres respektive beføjelser om kompetence samarbejder parterne om at øge effektiviteten og gennemslagskraften af politik og foranstaltninger til bekæmpelse af ulovlig produktion af, forsyning og handel med narkotika og psykotrope stoffer, herunder forebyggelse af omdirigering af kemiske prækursorstoffer, samt om fremme af forebyggelse og formindskelse af efterspørgslen efter narkotika. Samarbejdet på dette område baseres på gensidige konsultationer og snæver samordning mellem parterne om målene og indsatsen på de forskellige felter, der vedrører narkotika.AFSNIT VIIKULTURELT SAMARBEJDEArtikel 70Parterne forpligter sig til at fremme, stimulere og lette det kulturelle samarbejde. Hvor det er hensigtsmæssigt, kan Fællesskabets eller en eller flere medlemsstaters kulturelle samarbejdsprogrammer danne grundlag for samarbejde, og der kan udvikles yderligere aktiviteter af fælles interesse.AFSNIT VIIIFINANSIELT SAMARBEJDE VEDRØRENDE FAGLIG BISTANDArtikel 71Med henblik på virkeliggørelse af denne aftales mål stiller Fællesskabet i overensstemmelse med artikel 72, 73 og 74 midlertidig finansiel bistand til rådighed for Den Kirgisiske Republik i form af faglig bistand, der ydes som gavebistand, til fremme af den økonomiske omstilling i Den Kirgisiske Republik.Artikel 72Denne finansielle bistand ydes inden for rammerne af Tacis efter Fællesskabets rådsforordning herom.Artikel 73Målene og områderne for Fællesskabets finansielle bistand fastlægges i et vejledende program, der afspejler de vedtagne prioriteter, og som aftales mellem de to parter under hensyntagen til Den Kirgisiske Republiks behov, sektormæssige opsugningsevne og reformfremskridt. Parterne underretter samarbejdsrådet derom.Artikel 74Af hensyn til den bedst mulige udnyttelse af de disponible midler sikrer parterne, at Fællesskabets faglige bistand ydes i snæver samordning med de tilsvarende bidrag fra andre kilder, såsom medlemsstaterne, andre lande og internationale organisationer såsom Den Internationale Bank for Genopbygning og Udvikling og Den Europæiske Bank for Genopbygning og Udvikling.AFSNIT IXINSTITUTIONELLE, ALMINDELIGE OG AFSLUTTENDE BESTEMMELSERArtikel 75Der nedsættes et samarbejdsråd, som skal føre tilsyn med gennemførelsen af denne aftale. Det træder sammen på ministerplan en gang om året. Det undersøger alle større spørgsmål, der opstår inden for rammerne af aftalen, og andre bilaterale eller internationale spørgsmål af fælles interesse for virkeliggørelsen af denne aftales mål. Samarbejdsrådet kan også fremsætte formålstjenlige henstillinger efter


text: aftale mellem de to parter.Artikel 761. Samarbejdsrådet sammensættes af medlemmerne af Rådet for Den Europæiske Union og medlemmer af Kommissionen for De Europæiske Fællesskaber på den ene side og medlemmer af Den Kirgisiske Republiks regering på den anden side.2. Samarbejdsrådet fastsætter selv sin forretningsorden.3. Formandshvervet i samarbejdsrådet varetages på skift af en repræsentant for Fællesskabet og et medlem af Den Kirgisiske Republiks regering.Artikel 771. Samarbejdsrådet bistås i varetagelsen af sine opgaver af et samarbejdsudvalg sammensat af repræsentanter for medlemmerne af Rådet for Den Europæiske Union og medlemmer af Kommissionen for De Europæiske Fællesskaber på den ene side og repræsentanter for Den Kirgisiske Republiks regering på den anden side, normalt på højt embedsmandsplan. Formandshvervet i samarbejdsudvalget varetages på skift af Fællesskabet og Den Kirgisiske Republik.Samarbejdsrådet fastsætter i sin forretningsorden samarbejdsudvalgets opgaver, som omfatter forberedelse af samarbejdsrådets møder, og samarbejdsudvalgets funktionsmåde.2. Samarbejdsrådet kan uddelegere enhver af sine beføjelser til samarbejdsudvalget, der varetager arbejdet mellem samarbejdsrådets møder.Artikel 78Samarbejdsrådet kan beslutte at nedsætte særlige udvalg eller arbejdsgrupper til at bistå det i varetagelsen af dets opgaver, og det fastlægger sådanne udvalgs eller arbejdsgruppers sammensætning og funktionsmåde.Artikel 79Ved undersøgelse af spørgsmål, der inden for rammerne af denne aftale måtte opstå vedrørende en bestemmelse, der omhandler en artikel i GATT, tager samarbejdsrådet i videst muligt omfang hensyn til, hvorledes de kontraherende parter i den almindelige overenskomst normalt fortolker den pågældende GATT-artikel.Artikel 80Der nedsættes et parlamentarisk samarbejdsudvalg. Det skal være forum for medlemmer af det kirgisiske parlament og Europa-Parlamentet med henblik på møder og udveksling af synspunkter. Det træder sammen med mellemrum, som det selv fastsætter.Artikel 811. Det parlamentariske samarbejdsudvalg består af medlemmer af Europa-Parlamentet på den ene side og medlemmer af det kirgisiske parlament på den anden side.2. Det parlamentariske samarbejdsudvalg fastsætter selv sin forretningsorden.3. Formandshvervet i det parlamentariske samarbejdsudvalg varetages på skift af henholdsvis Europa-Parlamentet og det kirgisiske parlament ifølge de bestemmelser, der fastsættes i dets forretningsorden.Artikel 82Det parlamentariske samarbejdsudvalg kan anmode om relevante oplysninger vedrørende denne aftales gennemførelse fra samarbejdsrådet, som så skal forelægge udvalget de ønskede oplysninger.Det parlamentariske samarbejdsudvalg underrettes om samarbejdsrådets henstillinger.Det parlamentariske samarbejdsudvalg kan rette henstillinger til samarbejdsrådet.Artikel 831. Inden for denne aftales anvendelsesområde forpligter hver af parterne sig til at sikre, at fysiske og juridiske personer fra den anden part uden forskelsbehandling i forhold til deres egne statsborgere gives adgang til parternes kompetente domstole og administrative organer, for at de kan forsvare deres individuelle rettigheder og ejendomsrettigheder, herunder intellektuel, industriel og kommerciel ejendomsret.2. Inden for deres respektive beføjelser:- fremmer parterne anvendelse af voldgift til bilæggelse af tvister, der opstår i forbindelse med handels- og samarbejdsaftaler indgået af økonomiske beslutningstagere fra Fællesskabet og Den Kirgisiske Republik- er parterne enige om, at når en tvist indbringes for voldgift, kan hver af tvistens parter, medmindre andet er fastsat i reglerne for det af parterne valgte voldgiftsforum, vælge sin egen voldgiftsmand af en hvilken som helst nationalitet, og at den foresiddende tredje voldgiftsmand eller enevoldgiftsmanden kan være en statsborger i et tredjeland- anbefaler parterne deres økonomiske beslutningstagere, at de efter fælles overenskomst vælger, hvilken


text: lovgivning der skal gælde for deres kontrakter- tilskynder parterne til anvendelse af de voldgiftsregler, der er udarbejdet af De Forenede Nationers Kommission for International Handelsret (UNCITRAL), og til voldgift ved et forum i en stat, der har undertegnet konventionen om anerkendelse og fuldbyrdelse af udenlandske voldgiftskendelser, udfærdiget i New York den 10. juni 1958.Artikel 84Intet i denne aftale hindrer en part i at træffe foranstaltninger, som:a) den finder nødvendige for at forhindre udbredelse af oplysninger, der kan skade dens væsentlige sikkerhedsinteresserb) vedrører produktion af eller handel med våben, ammunition og krigsmateriel eller forskning, udvikling og produktion, der er uundværlig i forsvarsøjemed, såfremt foranstaltningerne ikke ændrer konkurrencevilkårene for de varer, der ikke er beregnet til specifikke militære formålc) den anser for væsentlige for sin sikkerhed i tilfælde af alvorlige interne forstyrrelser, som påvirker opretholdelsen af lov og orden, krig eller alvorlig international spænding, som udgør en krigstrussel, eller for opfyldelsen af forpligtelser, den har påtaget sig med henblik på bevarelse af fred og international sikkerhedd) den finder nødvendige for at opfylde sine internationale forpligtelser vedrørende kontrol af industrivarer og -teknologi, der kan anvendes til et dobbelt formål.Artikel 851. Inden for de områder, aftalen omfatter, og med forbehold af særlige bestemmelser heri:- må de ordninger, som Den Kirgisiske Republik anvender over for Fællesskabet, ikke føre til nogen form for forskelsbehandling mellem medlemsstaterne, deres statsborgere eller deres selskaber eller firmaer- må de ordninger, som Fællesskabet anvender over for Den Kirgisiske Republik, ikke føre til nogen form for forskelsbehandling mellem kirgisiske statsborgere eller selskaber eller firmaer.2. Bestemmelserne i stk. 1 berører ikke parternes ret til at anvende de relevante bestemmelser i deres skattelovgivning på skattepligtige, som ikke befinder sig i samme situation med hensyn til bopæl.Artikel 861. Enhver af de to parter kan indbringe en hvilken som helst tvist vedrørende anvendelsen eller fortolkningen af denne aftale for samarbejdsrådet.2. Samarbejdsrådet kan bilægge tvisten ved en henstilling.3. Er det ikke muligt at bilægge tvisten efter stk. 2, kan en af parterne meddele den anden, at den har udpeget en forligsmand; den anden part skal så inden to måneder udpege endnu en forligsmand. Ved anvendelsen af denne procedure betragtes Fællesskabet og medlemsstaterne som en enkelt part i tvisten.Samarbejdsrådet udpeger en tredje forligsmand.Forligsmændenes henstillinger vedtages ved flertalsafgørelse. Sådanne henstillinger er ikke bindende for parterne.Artikel 87Parterne er enige om på anmodning af en af dem straks gennem passende kanaler at konsultere hinanden med henblik på drøftelse af ethvert spørgsmål vedrørende fortolkningen eller gennemførelsen af denne aftale og andre relevante aspekter af forbindelserne mellem dem.Denne artikels bestemmelser berører på ingen måde artikel 13, 86 og 92.Artikel 88Den Kirgisiske Republik kan ikke i medfør af aftalen indrømmes en gunstigere behandling end den, medlemsstaterne indrømmer hinanden.Artikel 89I denne aftale forstås ved "parter" på den ene side Den Kirgisiske Republik og på den anden side Fællesskabet eller medlemsstaterne eller Fællesskabet og medlemsstaterne i overensstemmelse med deres respektive beføjelser.Artikel 90For så vidt som spørgsmål, der er omhandlet i denne aftale, også er omhandlet i traktaten om det europæiske energicharter og protokollerne dertil, finder denne


text: traktat og disse protokoller fra deres ikrafttræden anvendelse på de pågældende spørgsmål, dog kun i det deri fastsatte omfang.Artikel 91Denne aftale indgås indledningsvis for en tiårig periode. Den fornys automatisk år for år, såfrem ingen af parterne giver den anden part skriftlig meddelelse om opsigelse seks måneder før aftalens udløb.Artikel 921. Parterne træffer de fornødne almindelige eller særlige foranstaltninger til opfyldelse af deres forpligtelser i henhold til aftalen. De drager omsorg for, at aftalens mål virkeliggøres.2. Såfremt en part finder, at den anden part har misligholdt en forpligtelse i henhold til aftalen, kan den træffe passende foranstaltninger. Forinden meddeler den, bortset fra i særligt hastende tilfælde, samarbejdsrådet alle nødvendige oplysninger til en grundig undersøgelse af situationen i det øjemed at nå fremt til en for parterne acceptabel løsning.Ved valget af sådanne foranstaltninger skal de, der medfører færrest forstyrrelser i aftalen, foretrækkes. Samarbejdsrådet underrettes straks om foranstaltningerne, hvis den anden part anmoder derom.Artikel 93Bilag I og II og protokollen udgør en integrerende del af denne aftale.Artikel 94Indtil enkeltpersoner og virksomheder har opnået tilsvarende rettigheder i medfør af denne aftale, berører aftalen ikke de rettigheder, de er sikret i kraft af bestående aftaler, der er bindende for på den ene side en eller flere medlemsstater og på den anden side Den Kirgisiske Republik, undtagen på områder, der henhører under Fællesskabets kompetence, hvilket ikke berører medlemsstaternes forpligtelser efter denne aftale på områder, der henhører under deres kompetence.Artikel 95Denne aftale gælder på den ene side for de områder, hvor traktaterne om oprettelse af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab finder anvendelse, og på de i disse traktater fastsatte betingelser, og på den anden side for Den Kirgisiske Republiks område.Artikel 96Generalsekretæren for Rådet for Den Europæiske Union er depositar for denne aftale.Artikel 97Det originale eksemplar af aftalen, som har samme gyldighed på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk, kirgisisk og russisk, deponeres hos generalsekretæren for Rådet for Den Europæiske Union.Artikel 98Parterne godkender denne aftale efter deres egne procedurer.Denne aftale træder i kraft på den første dag i den anden måned efter den dato, på hvilken parterne underretter generalsekretæren for Rådet for Den Europæiske Union om, at de i første stykke nævnte procedurer er afsluttet.Denne aftale afløser ved sin ikrafttræden, for så vidt angår forbindelserne mellem Den Kirgisiske Republik og Fællesskabet, aftalen mellem Det Europæiske Økonomiske Fællesskab, Det Europæiske Atomenergifællesskab og Unionen af Socialistiske Sovjetrepublikker om handel og om handelsmæssigt og økonomisk samarbejde, undertegnet i Bruxelles den 18. december 1989.Artikel 99De kontraherende parter er enige om, at såfremt bestemmelserne i nogen af denne aftales dele sættes i kraft i 1994 ved en interimsaftale mellem Fællesskabet og Den Kirgisiske Republik inden afslutningen af de til aftalens ikrafttræden fornødne procedurer, betyder udtrykket "aftalens ikrafttrædelsesdato" interimsaftalens ikrafttrædelsesdato.Hecho en Bruselas, el nueve de febrero de mil novecientos noventa y cinco.Udfærdiget i Bruxelles, den niende februar nitten hundrede og femoghalvfems.Geschehen zu Brüssel am neunten Februar neunzehnhundertfünfundneunzig.Έγινε στις Βρυξέλλες, στις εννέα Φεβρουαρίου χίλια εννιακόσια ενενήντα πέντε.Done at Brussels, on the ninth


text: day of February in the year one thousand nine hundred and ninety-five.Fait à Bruxelles, le neuf février mil neuf cent quatre-vingt-quinze.Fatto a Bruxelles, addì nove febbraio millenovecentonovantacinque.Gedaan te Brussel, de negende februari negentienhonderd vijfennegentig.Feito em Bruxelas, em nove de Fevereiro de mil novecentos e noventa e cinco.Tehty Brysselissä yhdeksäntenä päivänä helmikuuta vuonna tuhatyhdeksänsataayhdeksänkymmentäviisi.Som skedde i Bryssel den nionde februari nittonhundranittiofem.>PIC FILE= "L_1999196DA.007001.TIF">Pour le Royaume de Belgique/Voor het Koninkrijk België/Für das Königreich Belgien>PIC FILE= "L_1999196DA.007101.TIF">På Kongeriget Danmarks vegne>PIC FILE= "L_1999196DA.007102.TIF">Für die Bundesrepublik Deutschland>PIC FILE= "L_1999196DA.007103.TIF">Για την Ελληνική Δημοκρατία>PIC FILE= "L_1999196DA.007104.TIF">Por el Reino de España>PIC FILE= "L_1999196DA.007105.TIF">Pour la République française>PIC FILE= "L_1999196DA.007201.TIF">Thar cheann Na hÉireann/For Ireland>PIC FILE= "L_1999196DA.007202.TIF">Per la Repubblica italiana>PIC FILE= "L_1999196DA.007203.TIF">Pour le Grand-Duché de Luxembourg>PIC FILE= "L_1999196DA.007204.TIF">Voor het Koninkrijk der Nederlanden>PIC FILE= "L_1999196DA.007205.TIF">Für die Republik Österreich>PIC FILE= "L_1999196DA.007301.TIF">Pela República Portuguesa>PIC FILE= "L_1999196DA.007302.TIF">Suomen tasavallan puolesta>PIC FILE= "L_1999196DA.007303.TIF">För Konungariket Sverige>PIC FILE= "L_1999196DA.007304.TIF">For the United Kingdom of Great Britain and Northern Ireland>PIC FILE= "L_1999196DA.007305.TIF">Por las Comunidades EuropeasFor De Europæiske FællesskaberFür die Europäischen GemeinschaftenΓια τις Ευρωπαϊκές ΚοινότητεςFor the European CommunitiesPour les Communautés européennesPer le Comunità europeeVoor de Europese GemeenschappenPelas Comunidades EuropeiasEuroopan yhteisöjen puolestaPå Europeiska gemenskapernas vägnar>PIC FILE= "L_1999196DA.007401.TIF">>PIC FILE= "L_1999196DA.007402.TIF">>PIC FILE= "L_1999196DA.007403.TIF">BILAGSFORTEGNELSE>TABELPOSITION>BILAG IVEJLEDENDE OVERSIGT OVER FORDELE, SOM DEN KIRGISISKE REPUBLIK INDRØMMER DE UAFHÆNGIGE STATER I OVERENSSTEMMELSE MED ARTIKEL 8, STK. 31. Alle uafhængige stater:Der anvendes ingen importafgifter undtagen for alkohol og tobaksvarer.Der anvendes ingen eksportafgifter for varer, der leveres i henhold til clearing- og mellemstatlige aftaler inden for de i disse aftaler fastsatte mængder.Der anvendes ingen moms for eksport og import. Der anvendes ingen punktafgifter for eksport.Der anvendes ingen eksportkvoter.2. Alle uafhængige stater, der ikke har indført en national mønt:Betalinger kan foretages i rubler.Alle uafhængige stater:Særligt system for ikke-handelsmæssige transaktioner, herunder betalinger i forbindelse med sådanne transaktioner.3. Alle uafhængige stater:Særligt system for løbende betalinger.4. Alle uafhængige stater:Særlige betingelser for transit.5. Alle uafhængige stater:Særlige betingelser for toldprocedurer.BILAG IIKONVENTIONER OM INTELLEKTUEL, INDUSTRIEL OG KOMMERCIEL EJENDOMSRET OMHANDLET I ARTIKEL 431. Artikel 43, stk. 2, vedrører følgende multilaterale konventioner:- Bernerkonventionen til værn for litterære og kunstneriske værker (Paris-akten 1971)- Den internationale konvention om beskyttelse af udøvende kunstnere, fremstillere af fonogrammer samt radio- og fjernsynsforetagender (Rom 1961)- Protokollen til Madrid-arrangementet om international registrering af varemærker (Madrid 1989)- Nice-arrangementet vedrørende international klassificering af varer og tjenesteydelser til brug ved registrering af varemærker (Genève 1977, som ændret 1979)- Budapest-traktaten om international anerkendelse af deponering af mikroorganismer med henblik på patentprocedurer (1977, som ændret 1980)- Den internationale konvention om beskyttelse af plantenyheder (UPOV) (Genève-akten 1991).2. Samarbejdsrådet kan henstille, at artikel 43, stk. 2, finder anvendelse på andre multilaterale konventioner. Skulle der opstå problemer vedrørende intellektuel, industriel og kommerciel ejendomsret, som påvirker handelsvilkårene, indledes der på en af parternes anmodning hastekonsultationer med henblik på at nå frem til gensidigt tilfredsstillende løsninger.3. Parterne bekræfter den betydning, de tillægger forpligtelserne i henhold til følgende multilaterale konventioner:- Pariserkonventionen om beskyttelse af industriel ejendomsret (Stockholm-akten 1967, som ændret 1979)- Madrid-arrangementet om international registrering af varemærker (Stockholm-akten 1967, som ændret 1979)- Patentsamarbejdstraktaten (Washington 1970, som ændret 1979 og 1984).4. Fra denne aftales ikrafttræden indrømmer Den Kirgisiske Republik, for


text: så vidt angår anerkendelse og beskyttelse af intellektuel, industriel og kommerciel ejendomsret, EF-virksomheder og -statsborgere en behandling, der ikke er mindre gunstig end den, den indrømmer noget tredjeland i henhold til bilaterale aftaler.5. Bestemmelserne i stk. 4 finder ikke anvendelse på fordele, som Den Kirgisiske Republik indrømmer tredjelande på et reelt gensidigt grundlag, og heller ikke fordele, som Den Kirgisiske Republik indrømmer andre lande fra det tidligere Sovjetunionen.PROTOKOLom gensidig bistand mellem de administrative myndigheder i toldspørgsmålArtikel 1DefinitionerI denne protokol forstås ved:a) "toldlovgivning": gældende bestemmelser på parternes område for indførsel, udførsel og forsendelse af varer og henførsel heraf under en hvilken som helst toldprocedure, herunder forbuds-, begrænsnings- og kontrolforanstaltninger vedtaget af parterneb) "told": told og alle andre afgifter, skatter, gebyrer og andre beløb, der opkræves på parternes område i medfør af toldlovgivningen, men ikke sådanne gebyrer og beløb, hvis størrelse nogenlunde svarer til omkostningerne i forbindelse med de ydede tjenesterc) "bistandssøgende myndighed": en kompetent administrativ myndighed, som er udpeget af en part til dette formål, og som fremsætter anmodningen om bistand i toldspørgsmåld) "bistandssøgte myndighed": en kompetent administrativ myndighed, som er udpeget af en part til dette formål, og som modtager anmodningen om bistand i toldspørgsmåle) "overtrædelse": enhver overtrædelse af toldlovgivningen samt ethvert forsøg på overtrædelse af denne lovgivning.Artikel 2Anvendelsesområde1. Inden for rammerne af deres kompetence yder parterne på den måde og på de betingelser, der er fastsat i denne protokol, hinanden bistand med henblik på at sikre, at toldlovgivningen anvendes korrekt, særlig ved at forebygge, påvise og undersøge overtrædelser af denne lovgivning.2. Bistand i toldspørgsmål i henhold til denne protokol ydes af enhver administrativ myndighed hos parterne, som er kompetent med hensyn til anvendelsen af denne protokol. Dette berører ikke reglerne for gensidig bistand i strafferetlige anligender. Det omfatter heller ikke oplysninger, der er indhentet ved anvendelse af beføjelser, som udøves på retsmyndighedens anmodning, medmindre de pågældende myndigheder er indforstået hermed.Artikel 3Bistand efter anmodning1. På anmodning fra den bistandssøgende myndighed meddeler den bistandssøgte myndighed denne alle sådanne oplysninger, som gør det muligt for den bistandssøgende myndighed at sikre, at toldlovgivningen anvendes korrekt, herunder fastslåede eller planlagte transaktioner, som udgør eller vil kunne udgøre en overtrædelse af denne lovgivning.2. På anmodning fra den bistandssøgende myndighed oplyser den bistandssøgte myndighed, hvorvidt varer, der udføres fra en af parternes område, er blevet behørigt indført på den anden parts område, om fornødent med angivelse af, hvilken toldprocedure varerne er henført under.3. På anmodning fra den bistandssøgende myndighed træffer den bistandssøgte myndighed de nødvendige foranstaltninger til at sikre, at der udøves overvågning af:a) fysiske eller juridiske personer, om hvem der er rimelig grund til at antage, at de overtræder eller har overtrådt toldlovgivningenb) steder, hvor lagre af varer er samlet på en sådan måde, at der er rimelig grund til at antage, at de skal anvendes som leverancer til aktiviteter, der er i strid med den anden parts lovgivningc) varebevægelser, om hvilke det er oplyst, at de muligvis kan give anledning til en væsentlig overtrædelse af toldlovgivningend) transportmidler, om hvilke der er rimelig grund til


text: at antage, at de er blevet benyttet, benyttes eller vil blive benyttet i forbindelse med overtrædelse af toldlovgivningen.Artikel 4Uanmodet bistandParterne yder i overensstemmelse med deres love, regler, forskrifter og andre retsinstrumenter hinanden bistand, hvis de skønner, at en sådan er nødvendig for den korrekte anvendelse af toldlovgivningen, særlig når de kommer i besiddelse af oplysninger vedrørende:- transaktioner, som har krænket, krænker eller kan krænke denne lovgivning, og som kan være af interesse for den anden part- nye midler eller metoder, der er anvendt til at gennemføre sådanne transaktioner- varer, som vides at være genstand for en væsentlig overtrædelse af toldlovgivningen.Artikel 5Fremsendelse/meddelelsePå anmodning fra den bistandssøgende myndighed træffer den bistandssøgte myndighed i overensstemmelse med sin lovgivning alle nødvendige forholdsregler til- at fremsende alle dokumenter- at meddele alle beslutningersom er omfattet af denne protokols anvendelsesområde, til en adressat bosat eller etableret på dens område. I dette tilfælde gælder artikel 6, stk. 3.Artikel 6Bistandsanmodningernes form og indhold1. Anmodninger i henhold til denne protokol fremsættes skriftligt. Den nødvendige dokumentation til efterkommelse af sådanne anmodninger skal vedlægges anmodningen. Om fornødent kan mundtlige anmodninger accepteres, når hastende omstændigheder kræver det, men de skal omgående bekræftes skriftligt,2. Anmodninger i henhold til denne artikels stk. 1 skal omfatte følgende oplysninger:a) den bistandssøgende myndigheds navnb) den ønskede foranstaltningc) formålet med og begrundelse for anmodningend) love, regler og andre relevante retsinstrumentere) så nøjagtige og udtømmende oplysninger som muligt om de fysiske eller juridiske personer, der er målet for undersøgelsernef) et sammendrag af sagsomstændighederne og de allerede foretagne undersøgelser, undtagen i de tilfælde, der er omhandlet i artikel 5.3. Anmodningerne fremsættes på (et af) den bistandssøgte myndigheds officielle sprog eller på et for denne myndighed acceptabelt sprog.4. Hvis anmodningen ikke opfylder de formelle krav, kan den begæres korrigeret eller suppleret; dette berører dog ikke anmodninger om forsigtighedsforanstaltninger.Artikel 7Efterkommelse af anmodningerne1. Med henblik på at imødekomme bistandsanmodningen skal den bistandssøgte myndighed eller, når denne er forhindret i selv at handle, den administrative tjenestegren, til hvilken denne myndighed henviser anmodningen, inden for rammerne af sin kompetence og sine disponible ressourcer, som om den handlede på egne vegne eller på anmodning fra andre myndigheder hos samme part, meddele de oplysninger, den allerede er i besiddelse af, og foretage passende undersøgelser eller lade sådanne foretage.2. Anmodninger om bistand efterkommes i overensstemmelse med gældende love, regler, forskrifter og andre retsinstrumenter hos den part, som anmodningen rettes til.3. Behørigt bemyndigede tjenestemænd fra en part kan efter aftale med den anden part og på de af denne fastsatte betingelser hos den bistandssøgte myndighed eller en anden myndighed, som den bistandssøgte myndighed har ansvaret for, indhente sådanne oplysninger vedrørende overtrædelsen af toldlovgivningen, som den bistandssøgende myndighed har brug for med henblik på anvendelsen af denne protokol.4. Efter aftale med den anden part og på de af denne fastsatte betingelser kan tjenestemænd fra en part være til stede ved undersøgelser, der foretages på førstnævntes område.Artikel 8Form for meddelelse af oplysninger1. Den bistandssøgte myndighed meddeler den bistandssøgende myndighed undersøgelsesresultaterne i form af dokumenter, bekræftede kopier af dokumenter, rapporter og lignende.2. De


text: i stk. 1 omhandlede dokumenter kan erstattes af edb-oplysninger præsenteret i en hvilken som helst form til samme formål.Artikel 9Undtagelser fra pligten til at yde bistand1. Parterne kan afslå at yde den i denne protokol fastsatte bistand, når en sådan bistand:a) ville stride mod suverænitet, offentlig orden, sikkerhed eller andre væsentlige interesser, ellerb) berører andre valuta- eller beskatningsregler end toldforskrifterne, ellerc) krænker forretningshemmeligheden eller tavshedspligten.2. Når den bistandssøgende myndighed anmoder om bistand, som den ikke selv ville være i stand til at yde, hvis den blev anmodet derom, skal den gøre opmærksom herpå i sin anmodning. Det overlades derefter til den bistandssøgte myndighed at afgøre, hvorledes den vil reagere på en sådan anmodning.3. Hvis bistand nægtes eller afslås, meddeles beslutningen herom og grundene hertil straks den bistandssøgende myndighed.Artikel 10Tavshedspligt1. De oplysninger, der, i hvilken form det end sker, meddeles i medfør af denne protokol, er fortrolige. De er omfattet af tavshedspligt og beskyttes som tilsvarende oplysninger efter lovgivningen hos den part, som modtager dem, og de tilsvarende bestemmelser, der gælder for Fællesskabets myndigheder.2. Personoplysninger sendes ikke, hvis der er rimelig grund til at antage, at overførslen eller anvendelsen af de sendte oplysninger vil stride mod de grundlæggende retsprincipper hos en af parterne, og særlig hvis den pågældende person uberettiget vil blive skadet. Efter anmodning skal den modtagende part underrette den meddelende part om anvendelsen af de oplysninger, der er givet, og om de opnåede resultater.3. Personoplysninger må kun sendes til toldmyndighederne og i tilfælde af, at de skal bruges ved retsforfølgning, til den offentlige anklager eller retsmyndighederne. Sådanne oplysninger må kun meddeles andre personer og myndigheder efter forudgående tilladelse fra den meddelende myndighed.4. Den meddelende part kontrollerer nøjagtigheden af de oplysninger, der skal overføres. Hvis det viser sig, at de meddelte oplysninger er unøjagtige eller skal slettes, skal den modtagende part straks have meddelelse herom. Denne har pligt til at rette oplysningerne eller slette dem.5. Med forbehold af tilfælde af almindelig offentlig interesse, kan den pågældende på anmodning modtage oplysning om datalagre og formålet med denne lagring.Artikel 11Anvendelse af oplysninger1. Indhentede oplysninger må udelukkende anvendes til de i denne protokol fastsatte formål og må hos en part kun anvendes til andre formål med forudgående skriftligt samtykke fra den administrative myndighed, som har meddelt dem, med de af denne myndighed eventuelt fastsatte begrænsninger.2. Stk. 1 er ikke til hinder for anvendelse af oplysninger i retssager eller administrative procedurer, som efterfølgende indledes på grund af manglende overholdelse af toldlovgivningen.3. Parterne kan i deres retsbøger, rapporter og vidneerklæringer og i retssager indbragt for domstolene som bevis anvende oplysninger, der er indhentet, og dokumenter, der er fremlagt i overensstemmelse med bestemmelserne i denne protokol.Artikel 12Eksperter og vidnerEn tjenestemand hos en bistandssøgt myndighed kan bemyndiges til inden for de i bemyndigelsen fastsatte grænser at møde som ekspert eller vidne i retssager eller administrative procedurer vedrørende spørgsmål omfattet af denne protokol i en anden parts jurisdiktion og fremlægge sådanne genstande, dokumenter eller bekræftede kopier deraf, som måtte være nødvendige for retssagen eller den administrative procedure. I


text: anmodningen om fremmøde skal det specifikt angives, om hvilket spørgsmål og i hvilken egenskab tjenestemanden vil blive afhørt.Artikel 13BistandsudgifterParterne afstår fra alle krav på hinanden om refusion af udgifter som følge af anvendelsen af denne protokol, undtagen i givet fald udgifter til eksperter og vidner og til tolke og oversættere, som ikke henhører under offentlige myndigheder.Artikel 14Gennemførelse1. Forvaltningen af denne protokol varetages af de centrale toldmyndigheder i Den Kirgisiske Republik på den ene side og de kompetente tjenestegrene i Kommissionen for De Europæiske Fællesskaber og, i givet fald, toldmyndighederne i Den Europæiske Unions medlemsstater på den anden side. De træffer afgørelse om alle praktiske foranstaltninger og arrangementer, der er nødvendige for protokollens anvendelse, og tager hensyn til reglerne vedrørende beskyttelse af data. De kan rette henstillinger til de kompetente organer om ændringer, som de skønner bør foretages i protokollen.2. Parterne konsulterer hinanden og holder derefter hinanden underrettet om de detaljerede gennemførelsesregler, som vedtages i overensstemmelse med denne protokols bestemmelser.Artikel 15Komplementaritet1. Denne protokol skal supplere og ikke hindre anvendelsen af eventuelle aftaler om gensidig bistand, som er indgået eller måtte blive indgået mellem en eller flere af Den Europæiske Unions medlemsstater og Den Kirgisiske Republik. Den er heller ikke til hinder for en mere vidtgående gensidig bistand i henhold til sådanne aftaler.2. Disse aftaler berører ikke Fællesskabets bestemmelser om meddelelse mellem Kommissonens kompetente tjenestegrene og medlemsstaternes toldmyndigheder af oplysninger indhentet i toldspørgsmål, som kunne være af interesse for Fællesskabet, jf. dog artikel 11.SLUTAKTDe befuldmægtigede for:KONGERIGET BELGIEN,KONGERIGET DANMARK,FORBUNDSREPUBLIKKEN TYSKLAND,DEN HELLENSKE REPUBLIK,KONGERIGET SPANIEN,DEN FRANSKE REPUBLIK,IRLAND,DEN ITALIENSKE REPUBLIK,STORHERTUGDØMMET LUXEMBOURG,KONGERIGET NEDERLANDENE,REPUBLIKKEN ØSTRIG,DEN PORTUGISISKE REPUBLIK,REPUBLIKKEN FINLAND,KONGERIGET SVERIGE,DET FORENEDE KONGERIGE STORBRITANNIEN OG NORDIRLAND,som er kontraherende parter i traktaten om oprettelse af Det Europæiske Fællesskab, traktaten om oprettelse af Det Europæiske Kul- og Stålfællesskab og traktaten om oprettelse af Det Europæiske Atomenergifællesskab,i det følgende benævnt "medlemsstater", og forDET EUROPÆISKE FÆLLESSKAB, DET EUROPÆISKE KUL- OG STÅLFÆLLESSKAB og DET EUROPÆISKE ATOMENERGIFÆLLESSKAB, i det følgende benævnt "Fællesskabet",på den ene side, ogde befuldmægtigede for DEN KIRGISISKE REPUBLIK,på den anden side,forsamlet i Bruxelles, den niende februar nitten hundrede og femoghalvfems med henblik på undertegnelsen af partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Kirgisiske Republik på den anden side, i det følgende benævnt "aftalen", har vedtaget følgende tekster:aftalen, herunder dens bilag og følgende protokol:Protokol om gensidig bistand mellem de administrative myndigheder i toldspørgsmål.De befuldmægtigede for medlemsstaterne og for Fællesskabet og de befuldmægtigede for Den Kirgisiske Republik har vedtaget følgende fælles erklæringer, der er knyttet til denne slutakt:Fælles erklæring vedrørende aftalens artikel 23Fælles erklæring vedrørende begrebet "kontrollere" i aftalens artikel 25, litra b), og artikel 37Fælles erklæring vedrørende aftalens artikel 43Fælles erklæring vedrørende aftalens artikel 92De befuldmægtigede for medlemsstaterne og Fællesskabet og de befuldmægtigede for Den Kirgisiske Republik har tillige taget følgende erklæring fra den franske regering, der er knyttet til denne slutakt, til efterretning:Erklæring fra den franske regering om de franske oversøiske lande og territorier.Hecho en Bruselas, el nueve de febrero de mil novecientos noventa y cinco.Udfærdiget i Bruxelles, den


text: niende februar nitten hundrede og femoghalvfems.Geschehen zu Brüssel am neunten Februar neunzehnhundertfünfundneunzig.Έγινε στις Βρυξέλλες, στις εννέα Φεβρουαρίου χίλια εννιακόσια ενενήντα πέντε.Done at Brussels, on the ninth day of February in the year one thousand nine hundred and ninety-five.Fait à Bruxelles, le neuf février mil neuf cent quatre-vingt-quinze.Fatto a Bruxelles, addì nove febbraio millenovecentonovantacinque.Gedaan te Brussel, de negende februari negentienhonderd vijfennegentig.Feito em Bruxelas, em nove de Fevereiro de mil novecentos e noventa e cinco.Tehty Brysselissä yhdeksäntenä päivänä helmikuuta vuonna tuhatyhdeksänsataayhdeksänkymmentäviisi.Som skedde i Bryssel den nionde februari nittonhundranittiofem.>PIC FILE= "L_1999196DA.008301.TIF">Pour le Royaume de Belgique/Voor het Koninkrijk België/Für das Königreich Belgien>PIC FILE= "L_1999196DA.008401.TIF">På Kongeriget Danmarks vegne>PIC FILE= "L_1999196DA.008402.TIF">Für die Bundesrepublik Deutschland>PIC FILE= "L_1999196DA.008403.TIF">Για την Ελληνική Δημοκρατία>PIC FILE= "L_1999196DA.008404.TIF">Por el Reino de España>PIC FILE= "L_1999196DA.008405.TIF">Pour la République française>PIC FILE= "L_1999196DA.008501.TIF">Thar cheann Na hÉireann/For Ireland>PIC FILE= "L_1999196DA.008502.TIF">Per la Repubblica italiana>PIC FILE= "L_1999196DA.008503.TIF">Pour le Grand-Duché de Luxembourg>PIC FILE= "L_1999196DA.008504.TIF">Voor het Koninkrijk der Nederlanden>PIC FILE= "L_1999196DA.008505.TIF">Für die Republik Österreich>PIC FILE= "L_1999196DA.008601.TIF">Pela República Portuguesa>PIC FILE= "L_1999196DA.008602.TIF">Suomen tasavallan puolesta>PIC FILE= "L_1999196DA.008603.TIF">För Konungariket Sverige>PIC FILE= "L_1999196DA.008604.TIF">For the United Kingdom of Great Britain and Northern Ireland>PIC FILE= "L_1999196DA.008605.TIF">Por las Comunidades EuropeasFor De Europæiske FællesskaberFür die Europäischen GemeinschaftenΓια τις Ευρωπαϊκές ΚοινότητεςFor the European CommunitiesPour les Communautés européennesPer le Comunità europeeVoor de Europese GemeenschappenPelas Comunidades EuropeiasEuroopan yhteisöjen puolestaPå Europeiska gemenskapernas vägnar>PIC FILE= "L_1999196DA.008701.TIF">>PIC FILE= "L_1999196DA.008702.TIF">>PIC FILE= "L_1999196DA.008703.TIF">Fælles erklæring vedrørende artikel 23Uden at det berører bestemmelserne i artikel 38 og 41, er parterne enige om, at udtrykket "i overensstemmelse med deres lovgivning og administrative bestemmelser" i artikel 23, stk. 1 og 2, betyder, at parterne hver især kan fastsætte regler om etablering og drift af virksomheder på deres område, forudsat at disse regler ikke, hvad angår etablering og drift af den anden parts virksomheder, skaber nye forbehold, der resulterer i en behandling, der er mindre gunstig end den, de indrømmer deres egne virksomheder eller noget tredjelands virksomheder eller datterselskaber eller filialer af sådanne.Fælles erklæring vedrørende begrebet "kontrollere" i artikel 25, litra b), og artikel 371. Parterne bekræfter, at de er indforstået med, at spørgsmålet om kontrol (bestemmende indflydelse) må afhænge af de faktiske forhold i det enkelte tilfælde.2. En virksomhed vil f.eks. blive betragtet som værende "kontrolleret" af en anden virksomhed og dermed som et datterselskab af denne anden virksomhed, hvis:- den anden virksomhed direkte eller indirekte besidder flertallet af stemmerettighederne, eller- den anden virksomhed har ret til at udnævne eller afsætte et flertal af medlemmerne i det administrative organ, ledelsesorganet eller det tilsynsførende organ og samtidig er aktionær eller anpartshaver i datterselskabet.3. Begge parter er af den opfattelse, at kriterierne i stk. 2 ikke er udtømmende.Fælles erklæring vedrørende artikel 43Parterne er enige om, at for så vidt angår aftalen, omfatter intellektuel, industriel og kommerciel ejendomsret især ophavsret, herunder ophavsret til edb-programmer, og beslægtede rettigheder, rettigheder vedrørende patenter, industrielle mønstre, geografiske betegnelser, herunder oprindelsesbetegnelser, varemærker og servicemærker, integrerede kredsløbs topografi samt beskyttelse mod illoyal konkurrence som omhandlet i artikel 10a i Pariserkonventionen til beskyttelse af industriel ejendomsret og beskyttelse af fortrolig information om knowhow.Fælles erklæring vedrørende artikel 92Parterne er enige om, at med henblik


text: på en korrekt fortolkning og anvendelsen i praksis skal der ved udtrykket "særligt hastende tilfælde" i aftalens artikel 92 forstås tilfælde, hvor en af parterne har gjort sig skyldig i et væsentligt brud på aftalen. Et væsentligt brud på aftalen består ia) forkastelse af aftalen uden hjemmel i de almindelige folkeretlige regler, ellerb) krænkelse af de væsentlige elementer i aftalen omhandlet i artikel 2.Erklæring fra den franske regeringDen Franske Republik gør opmærksom på, at partnerskabs- og samarbejdsaftalen med Den Kirgisiske Republik ikke finder anvendelse for de oversøiske lande og territorier, der er associeret med Det Europæiske Fællesskab i henhold til traktaten om oprettelse af Det Europæiske Fællesskab.


text:
 25.6.2018
 DA
 Den Europæiske Unions Tidende
 L 160/11
 DET FÆLLES EU-CUBA-RÅDS AFGØRELSE Nr. 1/2018
 af 15. maj 2018
 om vedtagelse af det fælles råds og det blandede udvalgs forretningsordener [2018/897]
 DET FÆLLES EU-CUBA RÅD HAR —
 under henvisning til aftalen om politisk dialog og samarbejde mellem Den Europæiske Union og dens medlemsstater på den ene side og Republikken Cuba på den anden side (»aftalen«), særlig artikel 81, stk. 4 og artikel 82, stk. 3, og
 ud fra følgende betragtninger:
 (1)
 I overensstemmelse med aftalens artikel 86, stk. 3, er dele af aftalen mellem Unionen og Cuba blevet anvendt midlertidigt siden den 1. november 2017.
 (2)
 I henhold til aftalens artikel 81, stk. 4, skal det fælles råd selv fastsætte sin forretningsorden.
 (3)
 I henhold til aftalens artikel 82, stk. 1, skal det fælles råd bistås ved udøvelsen af sit hverv af et blandet udvalg.
 (4)
 I henhold til aftalens artikel 82, stk. 3, skal det fælles råd fastsætte det blandede udvalgs forretningsorden —
 VEDTAGET DENNE AFGØRELSE:
 Artikel 1
 Hermed vedtages det fælles råds og det blandede udvalgs forretningsordener som indeholdt i bilag 1 og 2.
 Artikel 2
 Denne afgørelse træder i kraft på dagen for vedtagelsen.
 Udfærdiget i Bruxelles, den 15. maj 2018.
 For det fælles råd
 F. MOGHERINI
 Formanden
 BILAG 1
 Det fælles råds forretningsorden
 Artikel 1
 Almindelige bestemmelser
 1. Det fælles råd som nedsat ved artikel 81, stk. 1, i aftalen om politisk dialog og samarbejde mellem Den Europæiske Union og dens medlemsstater på den ene side og Republikken Cuba på den anden side (»aftalen«) udfører sit hverv som fastsat i aftalens artikel 81, stk. 2,
 2. I henhold til aftalens artikel 81, stk. 3, sammensættes det fælles råd af repræsentanter for parterne. Det træder sammen på ministerniveau.
 3. Som fastsat i aftalens artikel 81, stk. 6, og med henblik på virkeliggørelsen af aftalens mål har det fælles råd beføjelse til at træffe afgørelser, der er bindende for parterne. Det fælles råd træffer alle de foranstaltninger, der er nødvendige for at gennemføre sine afgørelser, herunder ved om nødvendigt at give særlige organer, der oprettes ved denne aftale, beføjelse til at handle på sine vegne. Det fælles råd kan også fremsætte henstillinger. I henhold til forretningsordens artikel 11 træffer det afgørelser og vedtager det henstillinger ved gensidig overenskomst mellem parterne efter afslutning af deres respektive interne procedurer. Det fælles råd kan delegere beføjelsen til at træffe afgørelser til det blandede udvalg.
 4. Parterne i denne forretningsordning er dem, der er angivet i aftalens artikel 84.
 Artikel 2
 Formandskab
 Det fælles råd ledes på skift, fra det ene møde til det næste, af en repræsentant for Den Europæiske Union eller en repræsentant for Republikken Cuba. Formandskabet for det første fælles råd varetages af en repræsentant for Den Europæiske Union.
 Artikel 3
 Møder
 1. Det fælles råd træder sammen med regelmæssige mellemrum mindst hvert andet år, og når omstændighederne kræver det, hvis parterne er enige herom. Medmindre parterne aftaler noget andet, afholdes det fælles råds møder dér, hvor Rådet for


text:
Den Europæiske Union sædvanligvis træder sammen.
 2. Det fælles råds møder afholdes på en af parterne aftalt dato.
 3. Det fælles råds sekretærer indkalder i fællesskab og efter aftale med det fælles råds formand til møderne i det fælles råd senest 30 dage, før mødet afholdes.
 Artikel 4
 Repræsentation
 1. Medlemmerne af det fælles råd kan lade sig repræsentere, hvis de er forhindret i at deltage i et møde. Et medlem, som ønsker at lade sig repræsentere, skal før mødet skriftligt meddele formanden navnet på sin repræsentant.
 2. Den, der repræsenterer et medlem af det fælles råd, udøver alle dette medlems rettigheder.
 Artikel 5
 Delegationer
 Medlemmerne af det fælles råd kan ledsages af embedsmænd. Inden hvert møde underrettes formanden gennem sekretariatet om den planlagte sammensætning af parternes delegationer.
 Artikel 6
 Sekretariat
 En tjenestemand fra Generalsekretariat for Rådet for Den Europæiske Union og en embedsmand fra Cubas regering fungerer sammen som sekretærer for det fælles råd.
 Artikel 7
 Korrespondance
 1. Korrespondance stilet til det fælles råd sendes til en af sekretærerne, som så underretter den anden sekretær.
 2. De to sekretærer sørger for, at korrespondancen viderebringes til formanden og om nødvendigt rundsendes til medlemmerne af det fælles råd.
 3. Rundsendt korrespondance sendes i overensstemmelse med stk. 2, hvor det vant, til Europa-Kommissionens Generalsekretariat, Tjenesten for EU's Optræden Udadtil, medlemsstaternes faste repræsentationer ved Den Europæiske Union samt til Cubas mission ved Den Europæiske Union og Republikken Cubas udenrigsministerium.
 4. Meddelelser fra det fælles råds formand sendes af de to sekretærer til adressaterne på vegne af det fælles råds formand. Sådanne meddelelser rundsendes i henhold til stk. 3 om nødvendigt til medlemmerne af det fælles råd.
 Artikel 8
 Fortrolighed
 1. Det fælles råds møder er ikke offentlige, medmindre parterne træffer anden afgørelse.
 2. Når en part indgiver oplysninger til det fælles råd, der er angivet som fortrolige, behandler den anden part disse oplysninger fortroligt.
 Artikel 9
 Dagsorden for møderne
 1. Formanden opstiller en foreløbig dagsorden for hvert møde. Sekretærerne sender den til de adressater, der er nævnt i artikel 7, senest 15 kalenderdage inden mødet.
 2. Den foreløbige dagsorden omfatter de punkter, som formanden senest 21 kalenderdage inden mødets har modtaget anmodning om at få optaget på dagsordenen. Disse punkter ledsages af relevante støttedokumenter, der er blevet fremsendt til sekretærerne inden dagsordenens udsendelse.
 3. Dagsordenen vedtages af det fælles råd ved hvert mødes begyndelse. Et punkt, som ikke findes på den foreløbige dagsorden, kan optages på dagsordenen, hvis parterne er enige herom.
 4. Formanden kan efter samråd med parterne afkorte de i stk. 1 og 2 nævnte frister for at tage hensyn til særlige omstændigheder.
 5. Det fælles råd kan efter aftale mellem parterne invitere uafhængige eksperter på et bestemt område til at deltage i møderne som observatører eller for at give oplysninger om bestemte emner. Parterne aftaler fra sag til sag vilkårene for disse eksperters deltagelse og sikrer, at de respekterer krav om fortrolighed.
 Artikel 10
 Protokol
 1. De to sekretærer udarbejder sammen et udkast til protokol for hvert møde.
 2. Medmindre


text:
andet aftales på mødet indeholder protokollen for hvert punkt på dagsordenen oplysninger om:
 a)
 dokumenter, der er blevet forelagt for det fælles råd
 b)
 erklæringer, som et medlem af det fælles råd har anmodet om at få optaget i protokollen, og
 c)
 emner, som er godkendt af parterne, såsom vedtagne afgørelser og erklæringer samt konklusioner.
 3. Udkastet til protokol forelægges det fælles råd til godkendelse. Det fælles råd godkender udkastet til protokol på sit næste møde. Udkastet til protokol kan alternativt godkendes skriftligt af det fælles råd forud for det næste møde.
 Artikel 11
 Afgørelser og henstillinger
 1. Det fælles råd vedtager afgørelser og fremsætter henstillinger efter aftale mellem parterne, efter at disse har gennemført deres respektive interne procedurer.
 2. Det fælles råd kan også vedtage afgørelser eller fremsætte henstillinger ved skriftlig procedure, hvis parterne er enige herom. Med henblik herpå fremsender det fælles råds formand teksten til forslaget til rådets medlemmer i henhold til artikel 7 med en frist på mindst 21 kalenderdage for medlemmerne indenfor hvilken, de skal tilkendegive eventuelle forbehold eller ændringsforslag. Formanden kan efter høring af parterne afkorte nævnte frister for at tage hensyn til særlige omstændigheder i en bestemt sag.
 3. Det fælles råds retsakter benævnes henholdsvis »afgørelse« eller »henstilling« efterfulgt af et løbenummer, datoen for deres vedtagelse og en beskrivelse af deres emne. Afgørelserne og henstillingerne underskrives af formanden og sendes til de adressater, der er nævnt i forretningsordens artikel 7. Hver part kan beslutte at offentliggøre det fælles råds afgørelser og henstillinger i deres respektive officielle tidende.
 4. Enhver afgørelse træder i kraft på dagen for vedtagelsen, medmindre andet fastsættes i afgørelsen.
 Artikel 12
 Sprog
 1. Det fælles råds officielle sprog er engelsk og spansk.
 2. Medmindre der bestemmes andet, baserer det fælles råd sine forhandlinger på dokumenter, der er udarbejdet på disse sprog.
 Artikel 13
 Udgifter
 1. Parterne afholder hver især de udgifter, der påløber i forbindelse med deltagelse i det fælles råds møder, såvel udgifter til personale, rejser og underhold som udgifter til postforsendelser og telekommunikation.
 2. Udgifter til tolkning på møder, oversættelse og reproduktion af dokumenter afholdes af Den Europæiske Union. Såfremt Cuba kræver tolkning eller oversættelse til eller fra andre sprog end dem, der er omhandlet i artikel 12, afholdes udgifter i forbindelse hermed af Cuba.
 3. Andre udgifter i forbindelse med afholdelsen af møder afholdes af den part, der er vært for mødet.
 Artikel 14
 Blandet udvalg
 1. I henhold til aftalens artikel 82 bistås det fælles råd ved udøvelsen af sit hverv af et blandet udvalg. Det fælles udvalg sammensættes af repræsentanter for parterne, i princippet på højt embedsmandsniveau.
 2. Det blandede udvalg forbereder det fælles råds møder og forhandlinger, gennemfører det fælles råds afgørelser og henstillinger i påkommende tilfælde og sørger i almindelighed for, at der er kontinuitet i forholdet, og at aftalen fungerer korrekt. Det behandler spørgsmål af enhver art, som det forelægges af det fælles råd, eller som måtte opstå i forbindelse med gennemførelsen af aftalen. Det forelægger det fælles råd forslag eller udkast


text:
til de afgørelser eller henstillinger, der skal vedtages til dets godkendelse.
 3. Det blandede udvalg træffer afgørelser og fremsætter henstillinger i overensstemmelse med de beføjelser, det har ifølge aftalen. I henhold til aftalens artikel 82, stk. 4, kan det fælles råd give det blandede udvalg beføjelse til at træffe afgørelser.
 4. I de tilfælde, hvor der i aftalen henvises til en forpligtelse til eller mulighed for konsultation, eller hvor parterne efter fælles aftale beslutter at konsultere hinanden, kan en sådan konsultation finde sted i det blandede udvalg, medmindre andet er fastsat i aftalen. Konsultationen kan fortsætte i det fælles råd, hvis parterne er enige herom.
 Artikel 15
 Ændring af forretningsordenen
 Denne forretningsorden kan ændres ved afgørelse vedtaget af det fælles råd i overensstemmelse med artikel 11.
 BILAG 2
 Det blandede udvalgs forretningsorden
 Artikel 1
 Almindelige bestemmelser
 1. Det blandede udvalg som er nedsat ved artikel 82 i aftalen om politisk dialog og samarbejde mellem Den Europæiske Union og dens medlemsstater på den ene side og Republikken Cuba på den anden side (»aftalen«) bistår det fælles råd i udøvelsen af dets hverv og funktioner og udfører de opgaver, der er anført i denne aftale, og som det pålægges af det fælles råd.
 2. Det blandede udvalg forbereder det fælles råds møder og forhandlinger, gennemfører om nødvendigt det fælles råds afgørelser og sørger i almindelighed for, at der er kontinuitet i forholdet, og at aftalen fungerer korrekt. Det behandler spørgsmål af enhver art, som det forelægges af det fælles råd, eller som måtte opstå i forbindelse med den daglige gennemførelse af aftalen. Det forelægger forslag eller udkast til afgørelser eller henstillinger, der skal vedtages af det fælles råd.
 3. I henhold til aftalens artikel 82, stk. 1, sammensættes det blandede udvalg af repræsentanter for parterne på højt embedsmandsniveau under hensyn til de specifikke spørgsmål, der skal behandles.
 4. Parterne i denne forretningsorden er de parter, der er defineret i aftalens artikel 84.
 Artikel 2
 Formandskab
 Det blandede udvalg ledes på skift, fra det ene møde til det næste, af en repræsentant for Den Europæiske Union eller en repræsentant for Republikken Cuba. Den første part, der varetager formandskabet, er Republikken Cuba.
 Artikel 3
 Møder
 1. Medmindre parterne aftaler noget andet, mødes det blandede udvalg regelmæssigt og mindst én gang om året. Der kan efter anmodning fra en af parterne afholdes særlige møder i det blandede udvalg, hvis parterne er enige herom.
 2. Formanden indkalder til møderne, der afholdes på en dato og et sted, som parterne er enige om. Mødeindkaldelsen udsendes af det blandede udvalgs sekretariat senest 28 kalenderdage før mødet, medmindre parterne bestemmer andet.
 3. Der indkaldes så vidt muligt til de ordinære møder i det blandede udvalg i god tid før det ordinære møde i det fælles råd.
 4. Hvis parterne er enige, kan møderne i det blandede udvalg undtagelsesvist afholdes ved hjælp af teknologiske hjælpemidler som f.eks. videokonference.
 Artikel 4
 Delegationer
 Inden hvert møde underrettes parterne gennem sekretariatet om den planlagte sammensætning af parternes delegationer.
 Artikel 5
 Sekretariat
 En embedsmand